《陌上花 自江山回旋有富阳之役车年春事尽付江舟矣》
清代·薛时雨

春光去矣。江干丝柳，黯将成絮。短堠长亭，总是惯经行处。

昨宵鼓打回帆调，笑别烟波鸥鹭。争芳尘未浣，征衫重著，又匆匆去。

记前游梦影，桃花浅笑，半面红妆微妒。转眼东风，已作去年崔护。

绿波渺渺，天涯远，肠断隔江云树。问江郎，可有生花词笔。

别踪留住。

作者简介：薛时雨（1818-1885），字慰农，一字澍生，晚号桑根老农。安徽全椒人。清代咸丰三年（1853）进士，授嘉兴知县。太平军起，参李鸿章军幕，以招抚流亡振兴文教为任。官至杭州知府，兼督粮道，代行布政、按察两司事。为台湾第一巡抚刘铭传亲家。晚清著名词家之一，作品有《藤香馆诗删》、《词删》等。